Nike kompaniyasi rahbari Mark Parker o‘z xodimlariga maktub yo‘lladi. Parker unda prezident Donald Trampning farmoni tufayli AQShga kiritilmayotgan yetti musulmon davlatidan bo‘lgan kishilarni qo‘llab-quvvatlagan, deb xabar berdi Dazed. «Nike har kim kuch rang-barangligiga ega ekanini ta’kidlovchi dunyoga ishonadi. Siz din talablariga qattiq amal qilasizmi yoki qayerdan bo‘lishingizdan qat’iy nazar, har bir shaxsning o‘z tajribasi – bu bizni yanada kuchliroq qiluvchi vositadir», - deyiladi uning xabarida. Parker ta’kidlashicha, bu qadriyatlar Trampning yaqindagina chiqarilgan farmoni sabab xavf ostida qolgan. «Bu biz qo‘llab-quvvatlamaydigan siyosat», - degan kompaniya rahbari o‘z xodimlariga yo‘llagan maktubida. Uning qo‘shimcha qilishicha, ular «oilamizning har bir a’zosi: bizning hamkasblar, bizning sportchilar va bizning sevgan insonlarimiz» xavfsizligini ta’minlash uchun qo‘llaridan keladigan barcha ishni qilishadi.